Silinunti

Silinunti è n'antica citati greca funnata agghiri la mitati dû sèculu VII a.C. dî greci antichi. La citati s'attrova nnâ banna miridiunali dâ pruvincia di Tràpani, ntâ Sicilia. Silinunti la funnaru longu la costa dû mari meditirràniu, ntra dui vaddi. Dû mumentu dâ sò funnazzioni, nzinu ô 409 a.C., annu nta cui fu distruduta dî cartagginisi, fu l'avampostu uccidintali dû munnu grecu. Ntô sèculu III a.C. Roma, vincennu la prima guerra pùnica cunnannò la citati a na morti lenta.